Cartoon Network

**Cartoon Network** (shkurt **CN**) është një kanal televiziv kabllor amerikan i kushtuar transmetimit të animacionit. Ai është në pronësi të Warner Bros. Discovery. Televizioni është pjesë e The Cartoon Network, Inc., një divizion që gjithashtu ka nën kompetencë aktivitetet e transmetimit dhe prodhimit të Boomerang, Cartoonito, Adult Swim dhe Toonami. Kanali ka selinë në 1050 Techwood Drive NW në Atlanta, Georgia.

I themeluar nga Ted Turner (i cili emëroi Betty Cohen si presidenten e parë të televizionit), ai u lançua më 1 tetor 1992, dhe kryesisht transmeton seri televizive të animuara, kryesisht programe për fëmijë, duke përfshirë zhanret nga aksioni tek komedia. Tani për tani transmetohet nga ora 06:00 deri në 17:30 çdo ditë (koha lindore/paqësore; koha e shkyçjes ndryshon sipas pushimeve dhe programeve speciale). Cartoon Network synon kryesisht fëmijët e moshës 6 deri në 12 vjeç, ndërsa blloku i tij në mëngjes Cartoonito synon fëmijët e moshës parashkollore  dhe blloku i mbrëmjes Adult Swim synon adoleshentët më të rritur dhe të rinjtë e moshës 18 deri në 34 vjeç.

Që nga marsi 2021, Cartoon Network është në dispozicion për rreth 94 milionë shtëpi me pagesë në Shtetet e Bashkuara.

Krahas kanalit amerikan, Cartoon Network furnizohet përmes verzioneve lokale nëpër tregje ndërkombëtare, duke përfshirë Amerikën Jugore, Europën, Afrikën, Azinë dhe Australinë. Në tregun shqiptar furnizohet përmes shumicës së platformave kabllore, duke përfshirë Tring TV (Shqipëri) dhe Artmotion (Kosovë).

## Historiku 
Më 9 gusht 1986, Turner Broadcasting System bleu Metro-Goldwyn-Mayer/United Artists. Më 18 tetor të atij viti, Turner do ta shiste me zor MGM-in, por e mbajti një pjesë të madhe të librarisë së vet filmike dhe televizive prej përpara muajit maj 1986 (plus një pjesë të librarisë së UA) dhe formoi Turner Entertainment Co. Më 8 tetor 1988, kanali kabllor Turner Network Television (TNT) u lançua dhe e fitoi publikun përmes librarisë së gjerë filmike. Në 1991, Turner poashtu bleu librarinë e studios animuese Hanna-Barbera. Ted Turner përzgjodhi Betty Cohen (atëkohë Zëvendëskryetarja e TNT-së) që ta shpikë një rrjet televiziv që të jetë shtëpia e këtyre programeve. Më 18 shkurt 1992, Turner Broadcasting i lajmëroi planet e veta që ta lançojë Cartoon Network-un si vendi adekuat për animacion. Më 12 mars 1992 u themelua kompania prind me të njëjtin emër. Më 1 tetor 1992, kanali u lançua zyrtarisht si televizioni i parë kabllor i njëtrajtshëm dhe 24-orësh me animacionin si tematikë.

Në 1994, dikasteri i ri i Hanna-Barberës, Cartoon Network Studios, u themelua dhe filloi prodhimin e serisë *What a Cartoon!*. Kjo seri debutoi në 1995, duke ofruar filma të animuar me metrazh të shkurtër. Në 1996, transmetoi Cartoon Network dy programe parashkollore: *Big Bag*, një program hibrid me aktorë të gjallë dhe kukulla e prodhuar nga Children's Television Workshop, dhe *Small World*, që përfshinte seri të animuara parashkollore të importuara nga shtete të huaja. Turner Broadcasting System u bashkua me Time Warner, që e konsolidoi zotërimin e animacionit të Warner Bros. Rrjeti do të vazhdonte me prodhime origjinale prej atëherë.

## Programacioni 
Programacioni i tanishëm origjinal i Cartoon Network-ut përfshin seri si *The Amazing World of Gumball*, *Craig of the Creek*, dhe *We Baby Bears*. Programacioni origjinal i rrjetit prodhohet në Cartoon Network Studios, ndërsa seritë e tjera janë prodhuar në bashkëpunim me ose blerë nga studiot e tjera, duke përfshirë përkatësen Warner Bros. Animation. Në të kaluarën, Cartoon Network ka prodhuar dhe transmetuar programe hibride me animacion dhe aktorë të gjallë.

Ndër vite, rrjeti ka transmetuar filma të shkurtër nga seritë *Looney Tunes*, *Merrie Melodies*, *Tom & Jerry*, dhe Droopy në rotacion të vazhdueshëm, që prej lançimit të rrjetit në vitin 1992 deri në 2017. Në vitet e hershme, Cartoon Network përfitoi prej qasjes në gamën e gjerë të programacionit të animuar, duke përfshirë libraritë e Warner Bros. (*Looney Tunes* dhe *Merrie Melodies*), Metro-Goldwyn-Mayer (*Tom & Jerry*), Hanna-Barbera (*Flintstonët*, *Scooby-Doo*, *Snorks*), dhe DC Comics (*Superman*, *Batman*, *Wonder Woman*, *Liga e Drejtësisë*, dhe *Titanët e Rinj*). Zotërimi i Hanna-Barberës i dha Turner-it dhe Cartoon Network-ut qasje në një studio të përforcuar animuese, gjë që rivalët e vet nuk e kishin. Shumica e këtyre serive u hoqën deri 1999 dhe u zhvendosën në Boomerang në 2000.

### Seritë origjinale 
Një pjesë e madhe e programacionit rrjedh nga studioja vetanake e rrjetit, Cartoon Network Studios. Duke filluar si një dikaster i Hanna-Barberës, kjo studio do të prodhonte seritë më të hershme origjinale, duke përfshirë ''Dexter's Laboratory*, *Cow and Chicken*, *I Am Weasel*, *Johnny Bravo*, dhe *The Powerpuff Girls*. **Cartoon Cartoons** ishte atëherë marka për seritë origjinale të animuara, por përdorimi i saj u bë më i rrallë deri në 2003. Emri eventualisht u pushua në 2008. Krahas kësaj, disa prej serive origjinale të Cartoon Network-ut janë prodhuar nga studio të huaja. Shembuj me vlerë përfshijnë *Ed, Edd n Eddy*, *Courage the Cowardly Dog*, and *Codename: Kids Next Door*. Emri *Cartoon Cartoons* u ringjall në vitin 2021 për një program që financon dhe përkrah filma të shkurtër të animuar.

### Blloqe programacioni 
Nga 1999 deri 2003, Cartoon Cartoon Fridays ishte blloku themelor i kanalit, duke dhënë premiera të serive origjinale të Cartoon Network-ut nën këtë markë; prej 2003 deri 2007 u riemërtua "Fridays" pasi po e nxirrte prej funksioni këtë markë. Blloku Toonami, që fillimisht u transmetua prej 1997 deri 2008, përmbante kryesisht seri aksioni dhe u synua drejt grupmoshave më të rritura dhe adoleshente, duke përfshirë seri anime; ai u rilançua më vonë nën kujdesin e Adult Swim-it në 2012. Në vitin 2009 u eksperimentua me bllokun CN Real, që shquante programe *reality show* me aktorë të gjallë (jo të animuara), me synim kah publiku rinor. Në 2011 u prezantua blloku DC Nation, i fokusuar mbi seritë e adaptuara nga renditja e DC Comics.

Në shtator 2021, Cartoon Network prezantoi dy blloqe të reja të orientuara respektivisht drejt publikut parashkollor dhe familjar, duke përfshirë bllokun parashkollor Cartoonito, dhe bllokun e ri të së dielës në mbrëmje ACME Night – i cili kryesisht mban filma familjarë dhe përmbajtje të librarisë së madhe filmike, si dhe seri të tjera origjinale, speciale, dhe filma televizivë nga Warner Bros. Animation, si dhe disa programe nga Adult Swim. Ata u prezantuan si pjesë e një përpjekjeje nga kreu i ri Tom Ascheim për të zgjeruar shtrirjen demografike të Cartoon Network-ut. ACME Night u zhvendos në Adult Swim më 3 shtator 2023, për shkak se Adult Swim e zhvendosi orarin e tij të kyçjes ditore në orën 17:00 (koha lindore/paqësore).

### Redaktimi i filmave të shkurtër 
Cartoon Network, gjatë historisë së tij, ka transmetuar shumicën e filmave të shkurtër të animuar të Warner Bros., të krijuar fillimisht midis viteve 1920 dhe 1960, por rrjeti redaktoi skena që përshkruanin qitjen e armëve, pirjen e alkoolit, shakatë duke përfshirë kaubojët dhe indianët, duhanin dhe humorin e pandjeshëm. Versionet e paredaktuara u ndaluan nga transmetimi dhe publikimi i gjerë në tregun e videove. *Coal Black dhe de Sebben Dwarfs* (1943), një film i shkurtër politikisht i pasaktë por i vlerësuar mirë nga kritikët, dukej që u tërhoq plotësisht, ndërsa *The Scarlet Pumpernickel* (1950) dhe *Feed the Kitty'' (1952), të dy të vlerësuar mirë, finalet e tyre u redaktuan shumë. për shkak të dhunës.

Vëmendja e medias u kushtua në qershor 2001 lidhur me një vendim të rrjetit në lidhje me lëshimet e mëtejshme nga transmetimi. Cartoon Network më parë planifikoi një maratonë 49-orëshe çdo vit të njohur si June Bugs, duke premtuar se do të transmetonte çdo të shkurtër të animuar të Bugs Bunny në rend kronologjik.

Rrjeti fillimisht synonte të përfshinte 12 pantallona të shkurtra për transmetimin e maratonës në vitin 2001 (njëri prej tyre pjesë e listës së Censured Eleven të karikaturave Merrie Melodies dhe Looney Tunes të hequra efektivisht nga shpërndarja) që ishin bërë të diskutueshme për përdorimin e stereotipeve etnike dhe kombëtare, megjithëse transmetimi. ata pas mesnate për t'u siguruar që pak fëmijë të shikonin, me prezantime në lidhje me vlerën e tyre historike si përfaqësues të një kohe tjetër.

## Brende dhe njësi të ndërlidhura 
### Cartoonito 
### Adult Swim 
#### Toonami 
### Boomerang 
### Shërbime të tjera 
### Studiot e produksionit 
#### Cartoon Network Studios 
#### Williams Street 
#### Hanna-Barbera Studios Europe 
#### Cartoon Network Productions 
#### Cartoon Network Latin America Original Productions 
## Media 
### Cartoon Network Games 
### Cartoon Network Enterprises 
### Aplikacioni mobil 
### Licensimi i librave 
### Video lojërat 
### Filmat 
### Online 
## Marketingu 
## Ndërkombëtarisht 
Që nga themelimi, Cartoon Network dhe kanalet e veta simotra kanë vendosur furnizuesë të ndryshëm kombëtarë dhe rajonalë. Që prej viteve të hershme 1990 dhe 2000, rrjeti u zgjerua në shtete si Kanadaja, Meksika, Amerika Jugore, Mbretëria e Bashkuar, Irlanda, si dhe Afrika e disa rajone paqësore aziatike.

## Shih edhe 
* Warner Bros. Discovery
* Warner Bros. Animation
* Cartoon Network Studios

## Referime